stanford-oval/wikipedia huggingface dataset:
Tammikulkurinirkko
Elinympäristö ja elintavat

Etelä- ja Keski-Euroopassa laji elää valoisissa tammimetsissä, puistoissa, kulttuuriympäristöissä ja tammea kasvavissa sekametsissä. Se suosii yksittäisiä puita tai pieniä puuryhmiä. Yksilömäärät vaihtelevat varsin paljon eri vuosina, ja ajoittain lajilla on massaesiintymiä, joihin voi liittyä huomattavia puustovahinkoja. Perhoset ovat aktiivisia öisin ja tulevat valolle. Ne lepäävät päivisin ylhäällä latvustoissa, joskin naaraita on havaittu lennossa myös päiväsaikaan. Koirasperhosen tiedetään lentäneen jopa 100 km ja naaraan 20 km:n matkan paikalta, jolla se on toukkana elänyt.
Naaras munii 150–250 munaa etenkin iäkkäiden tammien latvustojen etelänpuoleisille oksille tiheisiin 100–200 munan ryhmiksi. Munaryhmiä suojaavat naaraan erittämä kovettuva neste sekä takaruumiista irronneet karvat. Naaras kuolee heti saatuaan munimisen päätökseen. Munat talvehtivat, ja ne kuoriutuvat huhti-toukokuun vaihteessa. Nuoret toukat verhoavat aluksi oksia seittiin ja elävät suurina ryhminä sen suojissa. Neljännessä toukkavaiheessa ne rakentavat pallomaisen toukkapesän, jonka sisälle myös koteloituminen lopulta tapahtuu. Toukat pysyttelevät koko kehityksensä ajan suurissa ryhmissä, ja siirtyessään paikasta toiseen ne liikkuvat jopa useiden metrien pituisissa jonomuodostelmissa. Myös koteloituminen tapahtuu ryhmittäin.
Kotelovaihe kestää yleensä 20–46 vuorokautta, mutta osa koteloista saattaa talvehtia, jotkin jopa kahdesti. Näistä kuoriutuvat perhoset ovat yleensä naaraita.
Toukkien ihoa peittävät poltinkarvat aiheuttavat erittäin voimakkaita iho- ja limakalvoreaktioita päätyessään iholle, hengitysteihin tai esimerkiksi silmiin. Myrkyllisyys johtuu muurahaishaposta sekä thaumetopoeiiniksi kutsutusta myrkystä. Nahanluonnin jälkeen tuuli voi kuljettaa vanhoista, kuivuneista toukkanahoista irronneita karvoja kilometrien päähän. Myös vanhat toukkapesät ovat tässä suhteessa vaarallisia. Toukkien ihosta irronneiden karvojen tiedetään aiheuttaneen ihmisille jopa hengenvaarallisia allergisia reaktioita. Muutamat linnut, etenkin käki ja harjalintu, pystyvät kuitenkin syömään jopa täysikasvuisia toukkia.
Ravintokasvi

Toukat elävät erilaisilla tammilla (Quercus), mutta massaesiintymien aikaan myös pyökillä (Fagus sylvatica) sekä koivuilla (Betula).
Aiheesta muualla

Kaitila, Jari & Pakkanen, Pertti: Notodontidae – nirkot Suomen perhostutkijain seura.  15.12.2012. Arkistoitu 17.7.2014. Viitattu 7.7.2019 (englanniksi).
Mazzei, Paolo & Morel, Daniel & Panfili, Raniero: Noctuoidea: Notodontidae Thaumetopoeinae Moths and Butterflies of Europe and North Africa. Viitattu 7.7.2019 (englanniksi).
Schulz, Tina: haumetopoea processionea (LINNAEUS, 1758) - Eichen-Prozessionsspinner Bestimmungshilfe für die in Europa nachgewiesenen Schmetterlingsarten.  27.2.2019. Viitattu 7.7.2019 (saksaksi).
Maier, Harald: Eichenprozessionsspinner: Raupen als krankheitserreger Med4you.at.  4.7.2004. Viitattu 7.7.2019 (saksaksi).
Utikal, J & Booken, N & Peitsch, WK & Kemmler, N & Goebeler, M & Goerdt, S.: Caterpillar dermatitis. An increasing dermatologic problem in warmer regions of Germany. Hautarzt, 2009, 60. vsk, nro 1, s. 48–50.  doi:10.1007/s00105-008-1567-2.  Artikkelin verkkoversio. Viitattu 7.7.2019 (englanniksi).
Lamy M1, Novak F, Duboscq MF, Ducombs G, Maleville J.: The oak processionary caterpillar (Thaumetopoea processiona L.) and man: urticating apparatus and mechanism of action. Ann Dermatol Venereol, 1988, 115. vsk, nro 10, s. 1023–1032.  Artikkelin verkkoversio. Viitattu 7.7.2019 (englanniksi).
Tetris DS

| Tetris DS |
| --- | --- |
 Pelin eurooppalainen kansi.
Kehittäjä:  Nintendo SPD Group No.2
Julkaisija:  Nintendo
Jakelija:  Nintendo eShop
Tuottaja:  Hitoshi Yamagami
Säveltäjä:  Minako Hamano
Julkaistu:  NA 20. maaliskuuta 2006 AUS 13. huhtikuuta 2006 EU 21. huhtikuuta 2006 JP 27. huhtikuuta 2006 KOR 7. heinäkuuta 2007
Lajityyppi:  Pulmapeli
Pelimuoto:  Yksinpeli, moninpeli, verkkopeli
Ikäluokitus:  ESRB: E PEGI: 3
Alusta:  Nintendo DS
Jakelumuoto:  Nintendo DS Cartridge
Lisää peliartikkeleitaVideopelien teemasivulla
Infobox OK    : 
Tetris DS on Touch! Generations valikoimaan kuuluva pulmapeli, jonka on kehittänyt ja julkaissut Nintendo Nintendo DS:lle. THQ esitteli pelin ennen E3 2005-messuja sekä sanoi näyttävänsä sen myös siellä. Yhtiö kuitenkin päätti peruuttaa pelin kehittämisen ja julkaisemisen ja sen jälkeen Nintendo julkaisi oman versionsa Tetris DS:stä maaliskuussa 2006. Osana Tetris-pelisarjaa, peliä pystyy enimmillään pelaamaan jopa 10 pelaajaa (ainoastaan yhdellä DS pelikorpulla) ja siinä pystyy pelaamaan verkkopeliä Nintendo Wi-Fi Connection-palvelun kautta.
Tetris DS sisältää muutamia uusia pelattavia moodeja, joista jokaisella on erilainen Nintendo teema. Teemoihin kuuluu Super Mario Bros., The Legend of Zelda, Metroid, Balloon Fight, Donkey Kong ja Yoshi's Cookie.
Käännös suomeksi
Tee työ ja opi pelaamaan

| Tee työ ja opi pelaamaan |
| --- | --- |
 Elokuvan juliste.
Ohjaaja:  Kalle Kaarna
Käsikirjoittaja:  Kalle Kaarna
Perustuu:  Tiituksen (Ilmari Kivinen) samanniminen romaani vuodelta 1915
Tuottaja:  Emil Viljanen
Säveltäjä:  Gösta Sohlström
Kuvaaja:  Carl Halling
Leikkaaja:  Kalle Kaarna
Pääosat:  Unto Salminen   Anton Soini  Lea Rihte
Valmistustiedot
Valmistusmaa:  Suomi
Tuotantoyhtiö:  Elokuvatuotanto Oy
Ensi-ilta:  25. lokakuuta 1936
Kesto:  97 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Tee työ ja opi pelaamaan on vuonna 1936 valmistunut suomalainen komediaelokuva, jonka on ohjannut Kalle Kaarna. Elokuva perustuu Tiituksen samannimiseen humoristiseen romaaniin vuodelta 1915. Elokuva kuvattiin kokonaisuudessaan elokuun 1936 aikana Heinolassa.
Elokuvan ensi-ilta oli 25. lokakuuta 1936 Helsingissä, Lahdessa, Tampereella, Turussa ja Viipurissa, mutta sen yleisömenestys oli heikko. Elokuva tuhoutui Adams Filmin tulipalossa 1959, ja siitä on säilynyt vain noin kahden minuutin mittainen pätkä.
Juoni

Kirjailijana esiintyvä onnenonkija Kauno Tuulonen saapuu erääseen suomalaiseen pikkukaupunkiin mennäkseen naimisiin varakkaan kauppiaan Kurosen tyttären kanssa. Samaan aikaan kauppa-apulainen Kalle Kannas yrittää kosia vaskiseppä Grönbergin tytärtä, mutta saa äkkilähdön tytön isältä. Lopulta sotkuiset romanssit kuitenkin selviävät onnellisesti lukuun ottamatta Kauno Tuulosen hankkeita, jotka saavat nolon lopun.
Näyttelijät

| 0 | 1 | 2 |
| --- | --- | --- |
|  Unto Salminen  | … |  Kauppa-apulainen Kalle Kannas   |
|  Anton Soini  | … |  Vaskiseppä Grönberg   |
|  Lea Rihte  | … |  Maikki Grönberg   |
|  Väinö Hellén  | … |  Poliisi Jehkonen   |
|  Kaisu Leppänen  | … |  Anni Kuronen   |
|  Inke Mikkola  | … |  Konttoristi Julia Leijanen   |
|  Lauri Kyöstilä  | … |  Näyttelijä Jasse Muttonen   |
|  Eino Noponen  | … |  Lehtori Vahl   |
|  Dagmar Parmas  | … |  Kähköskä   |
|  Ida Kallio  | … |  Jarrumiehen leski   |
|  Onni Veijonen  | … |  ”Kirjailija” Kauno Tuulonen   |
|  Lauri Pakarinen  | … |  Matti Luonto   |
|  Hannes Hako  | … |  Rakennusmestari Retunen   |
|  Väinö Hukka  | … |  Lauri Saksman   |
|  Valter Tuomi  | … |  Miljonääri Jaakkola   |
|  Bruno Johansson  | … |  Johtaja Wald. Cangastus   |
|  Hannes Jokelainen  | … |  Asioitsija Saksman   |
|  Irja Rannikko  | … |  Kurosen palvelija   |
|  Antero Suonio  | … |  Kauppias Kuronen   |
|  Lida Salin  | … |  Anna Kristiina Svebelius   |
|  Sulo Autere  | … |  Ajuri Tiihonen   |
|  Maikki Sälehovi  | … |  Matilda Fredrika Svebelius   |
Taavi Arola

Taavi Vihtori Arola, vuoteen 1896 Gröndahl (22. maaliskuuta 1881 Turku – 6. kesäkuuta 1947 Tampere) oli suomalainen diplomi-insinööri, kauppaneuvos (1926) ja Keskusosuusliike Hankkijan toimitusjohtaja 1919–1947.
Henkilöhistoria ja ammattiura

Arola kävi kansakoulun Mietoisissa ja tuli ylioppilaaksi 1900 Turun suomalaisesta lyseosta. Koneinsinööriksi hän valmistui Helsingin Polyteknillisestä opistosta 23-vuotiaana 1904 ja työskenteli sen jälkeen vuoden ajan konetehtaassa Pietarissa. Arolaa pidetään yhtenä Suomen maataloudellisen osuustoiminnan uranuurtajista. Hän oli tullut Hankkijan palvelukseen jo liikkeen aloittaessa toimintansa vuonna 1905, jolloin hän toimi meijerikone- ja tarvikeosaston johtajana neljän vuoden ajan. Toimittuaan vuodesta 1909 valtion konekonsulenttina, samoin kuin Helsingin yliopiston maanviljelysopin professorin apulaisena, Arola palasi Hankkijaan koneosaston johtajaksi vuonna 1916. Arolan toimitusjohtajakauden on katsottu olleen Hankkijan historian vakavaraisinta aikaa.
Taavi Arolan vanhemmat olivat muurari Kustaa Gröndahl ja Mathilda Rindell ja puoliso vuodesta 1907 Anna Tihverä.
Julkaisuja

Nykyaikaiset maanviljelyskoneet ja työaseet, 1913
Maatalouskoneet, 1919
Taavi-tiikerin naapurissa

Taavi-tiikerin naapurissa (engl. Daniel Tiger's Neighbourhood) on Suomessa vuodesta 2014 alkaen esitetty lastenanimaatio, joka ensi kertaa esitettiin Kanadassa vuonna 2011. Se on spin-off Fred Rogersin käsikirjoittamasta ohjelmasta Mister Rogers' Neighbourhood. Se on suunnattu 2-4-vuotiaille. Yhdysvaltalais-kanadalaista ohjelmaa on tuotettu viisi tuotantokautta.
Lähtökohta

Sarja keskittyy nuoreen Taavi-tiikeriin, joka asuu vanhempiensa kanssa. Vuonna 2006, kolme vuotta Fred Rogersin kuolemasta ja sen jälkeen, kun Mister Rogers' Neighbourhoodin tuotanto oli loppunut, Fred Rogers Company otti yhteyttä Angela Santomeroon, jotta tämä tekisi lastenohjelman muistamaan Rogersin perintöä.
Ääninäyttelijät

Suomenkieliset äänet
Hermanni Kemppainen
Maria Kemppainen
Petrus Kähkönen
Katja Aakkula
Riku Leskinen
Markus Bäckman
Saara Lehtonen
Markus Niemi
Jari Salo
Iris Kovalainen
Tommi Bäckman
alkulaulu: Hermanni Kemppainen & Petrus Kähkönen
loppulaulu: Petrus Kähkönen
käännös: Fiable Oy / Tuija Korhonen
Ohjaus: Bruno Lähteenmäki
tuotanto: Uptempo Oy
Tervajoen rautatieasema

Tervajoen rautatieasema (lyh. Tk) on rautatieasema Suomen rataverkkoon kuuluvalla rataosalla Seinäjoki–Vaasa Isonkyrön Kylkkälän kylässä. Vuonna 2016 tapahtuneiden rautatieasemien lakkautusten jälkeen Tervajoen asemasta tuli ainoa väliasema Seinäjoki-Vaasa -rataosuudella, jolla matkustajajunat pysähtyvät. Asemalla pysähtyvät rataosan kaikki henkilöjunat.
Tervajoki avattiin liikenteelle 29. syyskuuta 1883. Asemarakennus valmistui samana vuonna, ja se rakennettiin Vaasan radan IV luokan tyypin piirustusten mukaan. Vuonna 1906 rakennusta laajennettiin Bruno Granholmin suunnitelmien mukaan.
Vuonna 2001 lipunmyynti ja tavaraliikenne asemalla lopetettiin. Vuonna 2007 asemarakennus ja muita rakennuksia siirtyi Senaatti-kiinteistöille.
Aiheesta muualla

VR: Tervajoen rautatieasema
Vaunut.org: Liikennepaikan tiedot
Vaunut.org: Kuvia Tervajoen rautatieasemalta
Tammerfors

Tammerfors voi tarkoittaa ainakin seuraavia asioita:
Tammerfors, Tampereen (ja Tammerkosken) ruotsinkielinen nimi
Tammerfors, Tampereella vuosina 1894–1897 ilmestynyt ruotsinkielinen sanomalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tammerfors”, voi hakea sivunnimihaulla, laajalla sivunnimihaulla tai tekstihaulla.
Tetratsiini

Tetratsiinit ovat orgaanisia yhdisteitä, joiden empiirinen kaava on C2H2N4. Tetratsiinilla on kolme eri isomeerista muotoa.
1,2,3,4-tetratsiini, CAS-numero 290-42-6
1,2,3,5-tetratsiini, CAS-numero 592-59-6
1,2,4,5-tetratsiini, CAS-numero 290-96-0
Aiheesta muualla

PubChem: 1,2,3,4-Tetrazine (englanniksi)
PubChem: 1,2,3,5-Tetrazine (englanniksi)
PubChem: 1,2,4,5-Tetrazine (englanniksi)
The Proclaimers

The Proclaimers vuonna 2008.
The Proclaimers on vuonna 1983 perustettu skotlantilainen yhtye, jonka muodostavat identtiset kaksoset Charlie ja Craig Reid.
Yhtye nousi suuren yleisön tietoisuuteen esiinnyttyään tammikuussa 1987 Channel Four -kanavan ohjelmassa The Tube, minkä jälkeen "Letter From America" nousi Yhdistyneen kuningaskunnan singlelistalla kolmanneksi ja albumi This is the Story myi kultalevyyn oikeuttavan määrän. Yhtyeen seuraava albumi Sunshine on Leith sisälsi hittikappaleet "I'm Gonna Be... (500 Miles)" ja "I'm on My Way".
Charlie ja Craig Reid ovat intohimoisia edinburghilaisen Hibernianin kannattajia. Kappale "Sunshine on Leith" soitetaan jokaisen joukkueen kotiottelun yhteydessä, ja "I'm Gonna Be..." kun joukkue tekee maalin. He myös kannattavat julkisesti Skotlannin itsenäisyyttä ja ovat toimineet Scottish National Party -puolueessa.
Albumit

This is the Story (1987)
Sunshine on Leith (1988)
King of the Road (1990)
Hit the Highway (1994)
Persevere (2001)
The Best of The Proclaimers 1987-2002 (2002)
The Best of The Proclaimers 1987-2002 (2002), DVD
Born Innocent (2003)
Finest (2004)
Restless Soul (2005)
Life with You (2007)
Notes & Rhymes (2009)
Like Comedy (2012)
Let's Hear it for the Dogs (2015)
Angry Cyclist (2018)
Aiheesta muualla

Virallinen sivu (Arkistoitu – Internet Archive)
Vanha holvikirkko

Sven Lindahl sai Adelsön kirkosta inspiraatiota kirjoittaa alkuperäisen kappaleen ”Mälarö kyrka”.
Vanha holvikirkko, alkukielellä Mälarö kyrka, on ruotsalaisen Sven Lindahlin kirjoittama kappale vuodelta 1968. Kappaleen teema sijoittuu kirkkorakennukseen, jossa kanttorin poika soittaa itsekseen urkuja. Kappaleen teemaan on vaikuttanut Adelsön kirkko Ruotsissa. Kappaleen tunnetuimpia esittäjiä ovat Lenne Broberg ja Eero Raittinen.
Lenne Brobergin versio

Lenne Broberg oli ensimmäinen kappaleen levyttänyt artisti. Hänen versionsa julkaistiin singlenä vuonna 1968. Se oli Svensktoppen-listalla 24. maaliskuuta – 5. toukokuuta 1968 eli runsaan kuukauden. 7. huhtikuuta kappale sijoittui listan kärkeen.
Broberg levytti kappaleesta myös ensimmäisen suomenkielisen version. Taustamusiikista vastasi Mats Olssonin orkesteri. Ontuvan suomen kielen takia versiota pidettiin kuitenkin melko huvittavana.
Eero Raittisen versio

| ”Vanha holvikirkko” Eero Raittinen |
| --- | --- | --- |

Singlen tiedot
 Julkaistu: 27. maaliskuuta 1968
 Tyylilaji: iskelmä
 Kesto: 02.36
 Levy-yhtiö: RCA Records
Suomessa Eero Raittinen teki kappaleen tunnetuksi nimellä ”Vanha holvikirkko”, ja sen suomenkieliset sanat olivat Saukin kirjoittamat. Raittisen suomenkielinen versio kappaleesta julkaistiin 27. maaliskuuta 1968 eli jo samana vuonna kuin kappale oli alun perin julkaistu. Kappale julkaistiin ”Tää rakkaudelta näyttää, hitto vie” -singlen B-puolena. Raittinen käytti samaa Mats Olssonin orkesterin taustaa kuin Broberg, joten kappaleiden sovitukset ovat samat. Kappale nousi heinäkuussa 1968 Suomen listaykköseksi.
Kappale on ainoa Raittisen listaykkönen, vaikka mukaan laskettaisiin Eeron ja Jussin kappaleet. Vanha holvikirkko onkin Raittisen tunnetuimpia kappaleita, ja se on usealla kokoelmalevyllä, kuten Raittisen samannimiseltä 20 suosikkia -kokoelmalta. Kappaletta pidetäänkin yhdessä kappaleen ”Tää rakkaudelta näyttää, hitto vie” ohella Raittisen soolouran läpimurtokappaleena.
Raittisen, Harri Marstion, Bablon ja Esa Elorannan muodostaman Kultakurkut-yhtyeen Kultakurkut-albumia varten kappale äänitettiin uudelleen.
Muita julkaisuja > Suomeksi

Masa Mainds -yhtye teki kappaleesta oman versionsa vuonna 1992 pääasiassa covereita sisältävälle albumilleen Mikset mua huomaa.
Myös suomalainen punk rock -yhtye Klamydia teki oman versionsa kappaleen suomenkielisestä versiosta. Kappale on tyyliltään yhtyeen tyylin mukaisesti punk rockia. Muun muassa alkuperäinen pianolla soitettu intro on korvattu sähkökitaralla. Yhtye julkaisi kappaleen vuonna 1991 ilmestyneellä Los celibatos -albumillaan.
Muita Vanhan holvikirkon suomeksi levyttäneitä ovat muun muassa Kai Lind ja Kake Randelin.
Vuonna 1992 Tenavatähti-laulukilpailun voittanut laulaja-näyttelijä Antti Pääkkösen toinen finaalikappaleista oli Vanha holvikirkko. Hän itse on kanttorin poika, kuten myös laulun poika, tosin Pääkkösen vanhemmista kanttori on äiti, kun laulun pojan isä on kanttori.
Muita julkaisuja > Ruotsiksi

Vuonna 1979 ruotsalainen Magnus Uggla julkaisi oman versionsa kappaleesta. Kappale julkaistiin Magnus Uggla Band sjunger schlagers -ep:llä. Kappale alkaa samantyylisesti pianolla, mutta laulun alkaessa tyyli on alkuperäisversiota rock-tyylisempää.
Åsa Jinder levytti kappaleen ja säesti sitä avainviululla. Hänen versionsa kappaleesta ylsi Svensktoppen-listalle.
Eroavaisuudet ruotsin- ja suomenkielisissä versioissa

Kappaleen ruotsin- ja suomenkieliset versiot eroavat sanoitusten perusteella jonkin verran toisistaan. Molemmissa versioissa kanttoriksi haluavan kanttorin pojan kerrotaan harjoittelevan Johann Sebastian Bachia, kun kukaan ei ole kuulemassa. Ruotsinkielisessä versiossa hänen kuitenkin mainitaan soittavan lisäksi myös The Beatlesin kappaleen.
Aiheesta muualla

Vanha holvikirkko Suomen Äänitearkistossa (Arkistoitu – Internet Archive).
Eero Raittinen: Vanha holvikirkko Ylen Elävä arkisto.
Tiken Jah Fakoly

Tiken Jah Fakoly
Tiken Jah Fakoly (alun perin Doumbia Moussa Fakoly; s. 23. kesäkuuta 1968 Odienné) on norsunluurannikkolainen reggaemusiikin laulaja-lauluntekijä.
Fakoly syntyi griotperheeseen ja kiinnostui varhain reggaesta. Hän perusti ensimmäisen yhtyeensä (Djelys) vuonna 1987. Hänen laatimansa sanoitukset pohjautuivat aikansa tapahtumiin ja yhteiskunnalliseen epäoikeudenmukaisuuteen. Fakoly saavutti Félix Houphouët-Boignyn kuolemaa käsittelevällä kappaleella suosiota afrikkalaisnuorison keskuudessa. Vuonna 1998 hän teki ensimmäisen ulkomaisen esiintymisensä Pariisissa. Fakolyn varhaiset levytykset tuotettiin levitykseen vain Afrikassa. Levytykset Françafrique (2002) ja Coup de Gueule (2004) äänitettiin Tuff Gongin studioilla Jamaikalla, ja niistä tuli myyntimenestyksiä Ranskassa. Vuonna 2007 Fakoly nousi albumilla L'Africain Euroopan maailmanmusiikin Top 20 -listoille.
Fakoly lähti poliittisten sanoitustensa takia maanpakoon Norsunluurannikon sisällissodan puhjettua syyskuussa 2002. Hän asettui Bamakoon, Maliin. Fakolyn albumi Coup de Gueule kiellettiin eteläisessä Norsunluurannikossa, koska se tulkittiin Laurent Gbagboon kohdistetuksi kritiikiksi. Albumi sisältää hänen suositun laulunsa "Quitte le pouvoir". Joulukuussa 2007 hän piti ensimmäisen konserttinsa Norsunluurannikossa maan sisällissotaan joutumisen jälkeen esiintymällä urheilustadionilla Abidjanissa. Tuolloin myös L'Africain-albumia mainostettiin Norsunluurannikon televisiossa ja radiossa.
Fakoly kampanjoi vuonna 2009 Un concert, une école -projektilla, jonka kautta saatiin rahoitusta koulun ja korkeakoulun rakentamiseen Maliin. Hänestä tuli vuonna 2008 SACEM:n pysyvä jäsen, ja hän sai vuonna 2012 maailmanmusiikin Grand prix Sacemin.
Suomen ralli 2013

|  Suomen ralli 2013 |
| --- | --- |
 8. osakilpailu 13 osakilpailusta kaudella 2013. 
Ajankohta:  1.–3. elokuuta 2013
Sijainti:  Jyväskylä, Suomi
Pituus:  23 erikoiskoetta


Palkintokoroke
Voittaja:   Sébastien Ogier  Julien Ingrassia  (Volkswagen Motorsport)
Toinen:   Thierry Neuville  Nicolas Gilsoul  (Qatar World Rally Team)
Kolmas:   Mads Østberg  Jonas Andersson  (Qatar M-Sport)
Kilpailukeskuksena toimi jälleen kerran Paviljonki.
Suomen ralli 2013 (virallisesti 63. Neste Oil Rally Finland 2013) oli Rallin MM-sarjan kauden 2013 kahdeksas osakilpailu, joka ajettiin 1. – 3. elokuuta. Rallin päätukikohta oli tavalliseen tapaan Jyväskylä.
Järjestyksessään vuoden 2013 kilpailu oli historian 63. Suomen ralli. Ralli päättyi kolmen edellisvuoden tapaan jo lauantaina.
Kilpailuun osallistui yhteensä 96 autokuntaa, joista maaliin selvisi 58. Toista kertaa Suomen rallin historiassa palkintokorokkeella ei nähty yhtään suomalaista kuljettajaa. Edellisen kerran näin kävi vuonna 2003. Kilpailun voitti ensimmäistä kertaa urallaan Sébastien Ogier, joka teki historiaa kilpailun voittoajalla. Hirvonen ja Latvala menettivät voittotaistelun ajovirheisiin.
Reitti

Rallissa ajettiin 23 erikoiskoetta, joiden yhteispituus oli 324,21 kilometriä.
Reitti > 1. päivä

Ensimmäisen kilpailupäivän reitti kävi etelässä Päijänteen länsipuolella aina Lahden seudulla asti. Toritun erikoiskoetta oli ajettu edellisen kerran vuonna 1985. Himoksen erikoiskoe ajettiin lenkin muodossa puolen minuutin lähtöväleillä.
Päivän ohjelma sai runsaasti kritiikkiä kuljettajilta, kun torstain aikana ajettiin vain 45 EK-kilometriä, ja vastineeksi jopa 436 kilometriä siirtymiä.
| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
| 1 | Himos 1 | 4,45 | Ogier | 2.39,1 |
| 2 | Torittu 1 | 8,30 | Neuville | 4.26,1 |
| 3 | Koukunmaa | 13,68 | Ogier | 6.59,4 |
| 4 | Torittu 2 | 8,30 | Hirvonen | 4.27,7 |
| 5 | Himos 2 | 8,72 | Østberg | 5.24,9 |
| 6 | Killeri 1 | 2,06 | Neuville | 1.28,8 |
Reitti > 2. päivä

Perjantain erikoiskokeet olivat tuttuja aiemmasta, mutta Jukojärven ja Lankamaan ajosuunnat oli käännetty.
| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
| 7 | Jukojärvi 1 | 21,90 | Hirvonen | 10.26,2 |
| 8 | Palsankylä 1 | 13,92 | Ogier / Latvala | 7.08,6 |
| 9 | Mökkiperä 1 | 13,74 | Østberg | 6.49,1 |
| 10 | Lankamaa 1 | 23,66 | Ogier | 11.30,7 |
| 11 | Jukojärvi 2 | 21,90 | Ogier | 10.18,0 |
| 12 | Palsankylä 2 | 13,92 | Ogier | 7.03,4 |
| 13 | Mökkiperä 2 | 13,74 | Ogier | 6.47,7 |
| 14 | Lankamaa 2 | 23,66 | Ogier | 11.23,1 |
| 15 | Killeri 2 | 2,06 | Ogier | 1.21,9 |
Reitti > 3. päivä

Painaan erikoiskoetta oli ajettu viimeksi vuonna 1986, mutta sen muoto oli nyt lähempänä vuoden 1987 Tuohikotasen erikoiskoetta ja mukana oli myös osa vuoden 2006 Vellipohjan reittiä.
| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
| 16 | Surkee 1 | 14,95 | Østberg | 8.04,9 |
| 17 | Leustu 1 | 9,65 | Neuville | 5.03,9 |
| 18 | Ouninpohja 1 | 33,01 | Ogier | 15.26,7 |
| 19 | Painaa 1 | 7,49 | Østberg | 3.47,7 |
| 20 | Surkee 2 | 14,95 | Ogier | 7.57,2 |
| 21 | Leustu 2 | 9,65 | Neuville | 5.03,2 |
| 22 | Ouninpohja 2 | 33,01 | Ogier | 15.08,9 |
| 23 (PS) | Painaa 2 | 7,49 | Neuville | 3.46,6 |
Kilpailun tapahtumia

Jari-Matti Latvala osui kiveen EK2:lla Toritussa. Auton pyöränripustus vaurioitui ja hän joutui keskeyttämään neljän erikoiskokeen jälkeen. Juho Hänniselle puolestaan kävi sama EK9:llä Mökkiperässä.
Mikko Hirvonen menetti aikaa EK5:llä Himoksessa, koska hänen startattuaan alkoi sataa rajusti vettä.
Jevgeni Novikov ajoi ulos EK8:lla Palsankylässä. Hän jatkoi matkaa hitaasti konepelti auki eikä päästänyt takaa tulevaa Kris Meekeä ohi. Meeken autosta hajosi tuulilasi hänen ajaessaan Novikovin perässä.  Erikoiskokeen jälkeen Meeke myös loukkasi kättään vaihtaessaan rengasta. Meeke ajoi lopulta ulos EK22 Ouninpohjassa ja keskeytti.
Andreas Mikkelsen keskeytti EK14 Lankamaassa kun hänen autostaan irtosi rengas.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Ogier |  Julien Ingrassia | Volkswagen Polo R WRC | 2:43.10,4 |  | 25 |
| 2. |  Thierry Neuville |  Nicolas Gilsoul | Ford Fiesta RS WRC | 2:43.47,4 | +37,0 | 18 |
| 3. |  Mads Østberg |  Jonas Andersson | Ford Fiesta RS WRC | 2:44.08,0 | +57,6 | 15 |
| 4. |  Mikko Hirvonen |  Jarmo Lehtinen | Citroën DS3 WRC | 2:44.32,0 | +1.21,6 | 12 |
| 5. |  Daniel Sordo |  Carlos del Barrio | Citroën DS3 WRC | 2:49.18,9 | +6.08,5 | 10 |
| 6. |  Jevgeni Novikov |  Ilka Minor | Ford Fiesta RS WRC | 2:51.50,1 | +8.39,7 | 8 |
| 7. |  Jari Ketomaa |  Marko Sallinen | Ford Fiesta R5 | 2:54.29,6 | +11.19,2 | 6 |
| 8. |  Per-Gunnar Andersson |  Emil Axelsson | Ford Fiesta RS WRC | 2:54.51,9 | +11.41,5 | 4 |
| 9. |  Robert Kubica |  Maciej Baran | Citroën DS3 RRC | 2:55.58,5 | +12.48,1 | 2 |
| 10. |  Andreas Mikkelsen |  Mikko Markkula | Volkswagen Polo R WRC | 2:56.52,4 | +13.42,0 | 1 |
Lähde:
WRC2:n voitti Jari Ketomaa.
JWRC:n voitti Andreas Amberg.